**SUTARTIES SPECIALIOJI DALIS**

**2016-10-17 Nr. 70200/461962**

**AB „Energijos skirstymo operatorius“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 304151376, PVM mokėtojo kodas LT100009860612, registruotos buveinės adresas Aguonų g. 24, LT-03212, Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama Tinklų eksploatavimo tarnybos direktoriaus Daliaus Svetulevičiaus, veikiančio pagal veikiančio pagal 2016 m. liepos 15 d. generalinio direktoriaus įsakymą Nr.539 (toliau – Pirkėjas), ir

**UAB „Elsis TS“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 226245770, PVM mokėtojo kodas LT262457716, registruotos buveinės adresas Uosio g. 10, LT-50133 Kaunas, Lietuvos Respublika, duomenys apie kurią kaupiami ir saugomi VĮ Registrų centras**,** atstovaujama generalinio direktoriaus Tomo Vrubliausko, veikiančio pagal bendrovės įstatus (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **SUTARTIES OBJEKTAS (Sutarties BD 4 dalis)**
   1. Paslaugų teikėjas įsipareigoja Sutartyje nurodytomis sąlygomis ir terminais suteikti Klientui **katodinės saugos įrenginių nuotolinio duomenų nuskaitymo ir valdymo programinės įrangos „TEMEKA“ atnaujinimo, funkcionalumo praplėtimo**paslaugas (toliau – Paslaugos)*,* o Klientas įsipareigoja sumokėti už suteiktas Paslaugas Sutartyje nurodytomis sąlygomis ir terminais*.*
2. **PASLAUGŲ APIMTIS IR KAINA (Sutarties BD 5 dalis)**

* 1. Pagal šią Sutartį Klientui teikiamos Paslaugos, aprašytos Techninėje specifikacijoje.
  2. Preliminarus Paslaugų kiekis – 1 vnt.
  3. Bendra Paslaugų kaina sudaro **30.250,00** eurų (trisdešimt tūkstančių du šimtai penkiasdešimt eurų 00 euro ct), įskaitant PVM. Bendrą Paslaugų kainą sudaro:
     1. Paslaugų kaina **25.000,00** eurų (dvidešimt penki tūkstančiai eurų 00 euro ct), neįskaitant PVM;
     2. Pridėtinės vertės mokestis (PVM) – 21 % – **5.250,00** eurų (penki tūkstančiai du šimtai penkiasdešimt eurų 00 euro ct).
  4. Vadovaujantis Viešųjų pirkimų tarnybos direktoriaus patvirtinta Viešojo pirkimo – pardavimo sutarčių kainos ir kainodaros taisyklių nustatymo metodika, taikomas kainos apskaičiavimo būdas – fiksuota kaina.

1. **PASLAUGŲ KOKYBĖ (Sutarties BD 6 dalis)**
   1. Suteikiamų Paslaugų kokybė turi atitikti Sutarties BD 6 dalyje ir Techninėje specifikacijoje nurodytus reikalavimus.
   2. Paslaugoms nustatomas Tiekėjo taikomas (nustatomas ilgesnis taikomas terminas) garantijos terminas, tačiau bet kokiu atveju ne trumpesnis kaip 12 mėnesių garantijos terminas, skaičiuojamas nuo Paslaugų perdavimo-priėmimo akto pasirašymo dienos.
   3. Kliento nustatytiems Paslaugų rezultato trūkumams šalinti nustatomas 5 darbo dienų (neįskaitant atsarginių dalių pristatymo termino) terminas.
   4. Paslaugų ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
2. **PASLAUGŲ SUTEIKIMO TERMINAI, PASLAUGŲ REZULTATO PERDAVIMO - PRIĖMIMO TVARKA (Sutarties BD 9 dalis)**
   1. Paslaugų teikėjas įsipareigoja suteikti Paslaugas iki 2016-12-15.
   2. Paslaugų teikimo vieta nurodyta Techninės specifikacijos 4 dalyje.
   3. Paslaugų teikėjas įsipareigoja pateikti programos dokumentacijos paketą, įvairių lygių vartotojų vadovus (aprašymus).
   4. Nustatomas 5 darbo dienų terminas, per kurį Klientas turi priimti suteiktas Paslaugas (t. y. pasirašyti Paslaugų rezultato perdavimo – priėmimo aktą ir PVM sąskaitą faktūrą ar kito tipo priklausančią išrašyti sąskaitą) arba raštu informuoti Paslaugų teikėją apie Paslaugų rezultato trūkumus.
   5. Už vėlavimą suteikti Paslaugas per Sutarties SD 5.1 nustatytą terminą Paslaugų teikėjas, Klientui pareikalavus, moka 0,05% nuo vėluojamų suteikti Paslaugų kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 15 eurų už visą vėlavimo laikotarpį).
3. **MOKĖJIMAI, PINIGINĖS PRIEVOLĖS IR SULAIKYMAI (Sutarties BD 11 dalis)** 
   1. Klientas sumoka Paslaugų teikėjui už faktiškai suteiktas kokybiškas Paslaugas per 30 (trisdešimt) kalendorinių dienų nuo Paslaugų rezultato perdavimo - priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
4. **SUTARTIES ĮSIGALIOJIMAS IR GALIOJIMAS (Sutarties BD 2.1 punktas)**
   1. Ši Sutartis įsigalioja nuo Sutarties pasirašymo ir galioja iki Sutartinių įsipareigojimų įvykdymo, bet ne ilgiau kaip 1 (vienerius) metus.
5. **SPECIALIOSIOS SĄLYGOS**
   1. Atsižvelgiant į tai, jog „Lietuvos energija“, UAB įmonių grupei priklauso strateginę reikšmę nacionaliniams saugumui turinčios įmonės bei valdomi tokie įrenginiai, o energetikos sektorius priskiriamas prie svarbią strateginę reikšmę nacionaliniam saugumui turinčių ūkio sektorių, Klientas pasilieka teisę bet kuriuo metu patikrinti Paslaugų teikėjo ir (arba) jo pasitelktų subrangovų atitiktį Lietuvos Respublikos strateginę reikšmę nacionaliniam saugumui turinčių įmonių ir įrenginių bei kitų nacionaliniam saugumui užtikrinti svarbių įmonių įstatymo nuostatoms ir principams. Tuo atveju, jei Sutarties galiojimo metu paaiškėja, jog Paslaugų teikėjas neatitinka šių nuostatų ir / ar principų ir nustatytų neatitikimų neištaiso per Kliento nurodytą terminą, Klientas įgyja teisę vienašališkai nutraukti Sutartį apie tai raštu įspėjęs Paslaugų teikėją ne vėliau kaip prieš 5 darbo dienas. Tuo atveju, jei Paslaugų teikėjo pasitelktas subtiekėjas / subteikėjas / subrangovas neatitinka šių nuostatų, Klientas turi teisę reikalauti pakeisti jį kitu, o Paslaugų teikėjui to nepadarius per Kliento nustatytą terminą – vienašališkai nutraukti Sutartį apie tai raštu įspėjus Paslaugų teikėją ne vėliau kaip prieš 5 darbo dienas.
6. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr.1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas.
7. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **UAB „Elsis TS“**  Buveinės adresas:  Uosio g. 10, LT-50133 Kaunas  Juridinis adresas:  Baltupio g. 14, LT-08303, Vilnius  Įmonės kodas: 226245770  PVM kodas: LT262457716  A.s. Nr. LT12 7044 0600 0179 4673  AB SEB bankas  Banko kodas 70440  Tel. Nr.: 8 (37) 490743  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  **AB „Energijos skirstymo operatorius“**  A. S. LT82 7044 0600 0298 2730  AB SEB bankas, banko kodas 70440  Tel. (8 5) 277 7524, Faks. (8 5) 277 7514  El. paštas: [info@eso.lt](mailto:info@eso.lt)    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |